**ГРАЖДАНСКИ ДОГОВОР**

 Днес, 24.08.2020 г., в град Свиленград, между:

**1. Районен съд - Свиленград**, с адрес: град Свиленград, ул. „Георги Бенковски“ № 12, община Свиленград, област Хасково, ЕИК **000904037**, представляван от Живка Димитрова Петрова – Административен ръководител – председател на Районен съд - Свиленград и Тонка Петрова Нашкова – Главен счетоводител, наричан по-долу за краткост **ВЪЗЛОЖИТЕЛ**, от една страна,

и

**2.** **Георги Добрев Германов, \*\*\*\*\*\*\*\*\*\*\*,** с адрес гр.Свиленград,\*\*\*\*\*\*\*, притежаващ лична карта \*\*\*\*\*\*\*\* издадена на \*\*\*\*\*\*\*\*\*. от МВР \*\*\*\*\*\*\*, наричано по-долу за краткост **ИЗПЪЛНИТЕЛ**, от друга страна,

 се сключи настоящият договор за следното:

1. ПРЕДМЕТ НА ДОГОВОРА

**Чл.1** (1) ВЪЗЛОЖИТЕЛЯТ възлага, а ИЗПЪЛНИТЕЛЯ приема да извърши инвеститорски контрол по време на строителството на обект: Изграждане на паркинг за автомобили в УПИ ХХ, кв.46 по ПР гр.Свиленград".

 (2) ИЗПЪЛНИТЕЛЯТ упражнява дейността, предмет на договора, в съответствие със законовите разпоредби в Република България;

 **II**. **СРОК НА ДОГОВОРА**

**Чл.2** Настоящият договор влиза в сила от датата на подписването му и е валиден до крайния срок за изпълнение на проекта.

 **II**. **ЦЕНИ, СРОКОВЕ И НАЧИН НА ПЛАЩАНЕ**

**Чл.3** (1) ВЪЗЛОЖИТЕЛЯТ ще изплати на ИЗПЪЛНИТЕЛЯ възнаграждение за упражняване на инвеститорски контрол на обекта посочен в чл.1 (1) от договора, в размер на 300 / триста / лева.

 (2) Сумата ще бъде изплатена по банков път, по сметка посочена от Изпълнителя, след цялостното изпълнение на проекта.

 **III**. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.4** ИЗПЪЛНИТЕЛЯТ се задължава да извършва:

 (1)Контрол по целесъобразното изразходване на средствата;

 (2)Контрол по правилното ценообразуване на видовете СМР;

 (3)Контрол по правилното отчитане на извършените СМР и подписване на акт обр. 19;

 (4)Контрол върху качеството на влаганите строителни материали;

 (5)ИЗПЪЛНИТЕЛЯТ приема да информира периодично ВЪЗЛОЖИТЕЛЯ за хода на строителството и изпълнението на възложените му дейности, ресурсното обезпечаване, както и за допуснатите пропуски, за взетите мерки и необходимостта от съответните разпореждания от страна на ВЪЗЛОЖИТЕЛЯ.

1. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл.5 ВЪЗЛОЖИТЕЛЯТ се задължава да осигури постоянен достъп до обекта, предмет на този договор.

**Чл.6** ВЪЗЛОЖИТЕЛЯТ има право да контролира дейността на ИЗПЪЛНИТЕЛЯ и при необходимост да взема управленчески решения, които са извън компетентността на ИЗПЪЛНИТЕЛЯ.

1. ПРЕКРАТЯВАНЕ НА ДОГОВОРА

Чл.7 Договорът се прекратява :

1. с изпълнение на предмета му;
2. по взаимно съгласие на страните;
3. при настъпване на законовите предпоставки;
4. ОБЩИ УСЛОВИЯ

Чл.8 За неуредените в договора въпроси се прилагат разпоредбите на действащото законодателство на Република България.

Чл.9 Страните по настоящия договор ще решават споровете, възникнали при и но повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения а при непостигане на съгласие, въпросът ще се отнася за решаване пред компетентния съд на територията на Република България по реда на ГПК.

Настоящият договор се състави и подписа в три еднообразни екземпляра - два за ВЪЗЛОЖИТЕЛЯ и един за ИЗПЪЛНИТЕЛЯ.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**(Живка Петрова – административен (Георги Германов)**

**ръководител – председател на РС-Свиленград)**

**.....................................................**

**(главен счетоводител – Тонка Нашкова)**